'बटरफ़्लाय' में इससे पहले
सब ठीक है। टार्गेट निशाने पर है।
धत्!
वह मेरी बेटी है।
अगर उसे बचा नहीं पाए तो?
हम अभी तक उससे कॉन्टैक्ट नहीं कर पाए हैं।
वह हमारी सबसे अनमोल ऑपरेटिव है।
वह मिला?
अभी नहीं, पर मुझे पता है वह कहाँ है।
सुबह तक हो जाएगा।
नहीं!
तुम्हें पता था कि यह वही हैं?
वह ज़िंदा है?
रिबैका।
पापा?
कितना अजीब है यह।
चलो बातचीत तो शुरू हुई। अच्छी बात है।
एक घंटे पहले तक,
मैं यह जानने के लिए कुछ भी कर सकती थी कि मेरे पापा ज़िंदा हैं या नहीं।
और अब हम यहाँ स्नैक्स खरीद रहे हैं।
सोच रही हूँ कि यहाँ से निकल जाऊँ।
तुम जाना चाहती हो?
आप बताना चाहते हैं कि हम कहाँ जा रहे हैं?
-बुसान। -क्यों?
हमें वहाँ से कुछ चीज़ें लेनी हैं।
-और फिर? -फिर हम यह देश छोड़ देंगे।
वर्जीनिया वापस जाएँगे?
हाँ, आप कस्टम्स से नहीं निकल पाएँगे क्योंकि सबको लगता है आप मर चुके हैं।
तो, कहाँ जाएँगे?
वियतनाम।
क्या?
मैंने वहाँ एक घर किराए पर लिया है।
बहुत सुंदर देश है। और वहाँ से किसी को प्रत्यर्पित नहीं करते।
ठीक है। तो अब से हम खुशी-खुशी वियतनाम में रहेंगे।
पता है, मुझे अपनी ज़िंदगी पसंद थी।
मेरे पास पैसे थे, आज़ादी थी। जूनो ने हमेशा मेरा खयाल रखा।
और मैंने वह सब उस आदमी के लिए गँवा दिया
जिसने मुझसे पीछा छुड़ाने के लिए अपनी ही मौत का नाटक किया।
ऐसा नहीं हुआ था।
मुझे जूनो को फ़ोन कर देना चाहिए।
मतलब, मैं क्यों भागूँ? वह मारना तो आपको चाहती है।
तुमने उसके एजेंट को मारा है।
ऐट्वुड? ऐट्वुड जैसे बहुत हैं।
तुमने उससे गद्दारी की है। तुम जूनो को जानती हो। वह यह भूलेगी नहीं।
मुमकिन है।
पर... क्या उसे मैंने ही मारा है?
तुम्हें ये बहुत पसंद हुआ करते थे।
हाँ, इनका स्वाद अब भी वैसा ही है।
इनके पैसे दे देना।
-अरे! रुको! -शांति रखिए! बस बाथरूम जा रही हूँ।
ठीक है।
हैलो।
तुमने उन्हें मरवाने की कोशिश की?
रिबैका।
जूनो, मुझसे झूठ मत बोलना। ऐट्वुड को भेजा तुम्हारा मैसेज देखा मैंने।
उसका नंबर ट्रेस करो।
कहाँ हो तुम? उसके साथ हो क्या?
वह खतरनाक है। पता नहीं उसने क्या साज़िश कर रखी है।
उसने ऐट्वुड को मार डाला।
बताओ तुम कहाँ हो, मैं एक टीम भेज दूँगी।
तुम मुझे वापस अपने साथ ले लोगी?
बिल्कुल।
यहाँ तुम्हारे लिए हमेशा जगह रहेगी।
यह सुनकर बहुत अच्छा लगा।
भले ही यह सच नहीं है।
यह सच है, रिबैका।
तुम्हारी सही जगह यहीं पर है।
और मेरे पापा?
सत्यानाश!
क्या हुआ?
मुझे लगा कि तुम...
गायब हो गई?
यह बुरा लगता है, है न?
तुमने उसे फ़ोन किया?
मैं तुम्हें ज़बरदस्ती यहाँ नहीं रोक सकता,
और अगर देखना चाहती हो कि जूनो क्या करेगी, तो मैं तुम्हें रोक नहीं सकता।
पर मुझे जानना है।
मैंने उसे फ़ोन नहीं किया, ठीक है? कसम से।
आप बूढ़े हो गए।
बड़ी हो गई।
वह क्या है?
पता नहीं।
-शायद कोई एक्सीडेंट हुआ है। -हो सकता है।
-धत्। -क्या हुआ?
यह पुलिस नाका है।
-यह क्या कर रही हो? -क्या लगता है कि क्या कर रही हूँ?
तुम किसी को गोली नहीं मारोगी।
कौन कहता है?
देखो, हमें बस शांत रहना है, ठीक है? अगर यह आम नाकाबंदी है,
तो हम बिना किसी को चोट पहुँचाए यहाँ से चुपचाप निकल सकते हैं।
और अगर ऐसा न हो तो?
हैलो।
लाइसेंस दिखाइए अपना।
जी।
यह रहा।
आप कहाँ से आ रहे हो?
सोल से।
वैसे, मामला क्या है?
ऑफ़िसर साहब।
कुछ मिला है।
दिखाओ।
गुमी के एक नाके से। लोकल पुलिस को एक मैच मिला है।
ज़रा गाड़ी से उतरिए।
हम तो बस छुट्टी मना रहे हैं।
जल्दी नीचे उतरो।
अरे, यह करना ज़रूरी है क्या?
गाड़ी से निकलो।
अब जाने दीजिए न? मैं साथी मेरी बेटी है।
अब मैं फिर से नहीं बोलने वाला।
नीचे उतरो जल्दी!
पुलिस ने उन पर बंदूक तान रखी है। अब नहीं बचेंगे।
तुम डेविड जंग को नहीं जानते।
एक...
दो...
ठीक है! ठीक है।
-अपने हाथ ऊपर ही रखो, समझे? -हाँ, हाँ।
मैं उतर रहा हूँ।
मैडम,
उतर जाओ।
मैं आखिरी चेता रहा हूँ।
फ़ौरन गाड़ी से उतरो।
उतारकर दिखाओ मुझे।
रिबैका...
नहीं!
बंदूक फेंको!
-तुम आगे। -ठीक है।
बैठो।
बटरफ्लाई
यकीन नहीं होता कि यह ज़िंदा है।
इतने सालों बाद यह अचानक लौट आया।
तुम्हें यह याद है?
उनका अंतिम संस्कार याद है।
बचपन में, वह मुझसे प्यार से पेश आते थे।
आप दोनों तो दोस्त थे न?
साथ में कंपनी शुरू की हो, तो दोस्ती रखना ज़रूरी हो जाता है।
हाँ।
वे मिले?
अभी नहीं। पर मेरी अभी फ़ोन पर
कोरियन नेशनल पुलिस के कमिश्नर जनरल ह्वांग से बात हुई है।
उन्होंने यकीन दिलाया है कि सारे पुलिस नाके अब भी तैनात हैं,
और टार्गेट्स को आखिरी बार जहाँ देखा था, उसके 100 किलोमीटर के दायरे में
-वह पुलिस चौकसी बढ़ा रहे हैं। -शुक्रिया।
ठीक है। मुझे डेविड का एक पता मिला है।
शराब की फ़ैक्टरी से एक घंटे दूर एक घर है।
दोनों की मालकिन ऑन्जू किम नाम की एक औरत हैं।
वह 43 साल की है,
वह सोल के एक बड़े बिज़नेसमैन की बेटी है जिसकी सोल में एक शिपिंग कंपनी है।
सात साल पहले, उसने डे हो जंग नाम के एक आदमी से शादी की।
वह डेविड ही है।
उसने दोबारा शादी कर ली।
तो उसका क्या करें अब?
उसे पता है कि हमने कार्पौव को मारा था। उसे खत्म करना ही होगा।
ठीक है। मैं...
मैं काम पर लग जाता हूँ।
सुनिए, माँ?
क्या उसका जे हन के बारे में पता होगा?
फ़िलहाल उस मुर्दा कोरियन से बड़ी मुश्किलें हैं।
ठीक है।
घर की सिक्योरिटी कंपनी से कोई है।
हैलो। सीसीटीवी लगाने आया हूँ।
अच्छा, अंदर आ जाइए, आइए।
शुक्रिया।
हैलो, मैं थोड़ी देर में फ़ोन करती हूँ।
आप फल खाएँगे?
जी?
गाँव से पूरा बक्सा आया है।
जी, नहीं चाहिए, शुक्रिया।
ये बहुत ही ख़ास हैं।
ठीक है, आप कहती हैं तो...
-बैठ जाइए। -शुक्रिया।
बड़ी प्यारी डॉगी है।
आपको चाहिए तो ले लीजिए।
बहुत ज़्यादा परेशान करती है।
मैंने अभी तक कोई कुत्ता नहीं पाला है।
आप एक अच्छी माँ हो सकती थीं।
क्या कहा?
आप कभी माँ क्यों नहीं बनीं?
बहुत ही पर्सनल सवाल है यह तो।
कुत्ता पालने से बेहतर तो बच्चा पालना होता न?
हमने बहुत... कोशिश तो की थी।
शायद जो हुआ, अच्छा ही हुआ।
वैसे भी आपके पति की वजह से...
आप सबको मरना ही था।
यह क्या कर रहे हो?
आपके पति, चुल्सु लिम साहब ने...
कुछ खतरनाक लोगों से पैसे लिए।
निकल जाइए मेरे घर से!
हाँ, जी?
हैलो, क्या आप आरिरांग सलूशन्स से बोल रहे हैं?
क्या आप पुरानी कस्टमर हैं?
हमने पहले कभी साथ काम नहीं किया है,
पर आपका काफ़ी नाम सुना है, मिस्टर ली।
प्लीज़, मुझे गन बुलाइए।
और आपका नाम?
मेरा नाम जूनो लांड है। मैं कैडिस ग्रुप की को-फ़ाउंडर हूँ।
मैं जानता हूँ आप कौन हैं।
मेरे पास तुम्हारे लिए एक काम है, अगर तुम करना चाहो तो।
टार्गेट कौन है?
डेविड जंग, मेरा पुराना पार्टनर।
मुझे लगा वह मर चुका है।
मुझे भी यही लगा था।
यह काम आसान नहीं होगा।
मुझे चुनौतियाँ पसंद हैं।
यह तो बुसान नहीं है।
नहीं। यह डेगू है।
मुझे लगा हम बुसान जा रहे हैं,
और फिर सुंदर वियतनाम जाएँगे, जहाँ प्रत्यर्पण नहीं होता।
प्लान बदल गया।
हद है।
हम कहाँ जा रहे हैं?
एक जगह है जहाँ हम किसी की नज़र में नहीं आएँगे। फिर आगे की सोचेंगे।
-यहाँ पर। -यह तो शायद बंद पड़ा है।
इसका मालिक मेरा क्लाइंट है। अच्छा बंदा है।
पर कुछ ज़्यादा ही भोला है।
याद है जब हम साथ कोरिया आए थे?
तब कितने साल की थी? नौ साल की।
हाँ। माँ के गुज़रने के ठीक बाद।
हमेशा से तुम्हें वापस यहाँ लाना चाहता था। तुम्हें बहुत कुछ दिखाना चाहता था।
आपने बहुत कुछ दिखा दिया है।
बहुत अच्छे।
तुम शराब पीती हो?
आप मज़ाक कर रहे हैं न?
मेरी छोटी सी गुड़िया बड़ी हो गई है।
पता है, तहज़ीब के हिसाब से पहले चियर्स करना चाहिए।
चियर्स।
आप सच में यह बनाते हैं?
मैकगोली और सोजू।
मैं यह बनाता हूँ, बिकवाता हूँ और हिसाब-किताब देखता हूँ।
यही मेरा काम है।
तो आप बंजारा बनने के लिए कोरिया आए थे?
बंजारा?
हाँ। कमाल की मैकगोली है। यह कच्चा सोजू ही है न?
यह कोरिया की सबसे पुरानी शराब है।
सोजू के कई सदियों पहले से इसे बनाते आए हैं लोग।
देखा? बंजारे ही हो।
आपको वह गाना याद है जो आप मेरे बचपन में गाया करते थे?
शायद वह एक बच्चे के बारे में था जो घर पर अकेला था।
कुछ ऐसे...
कुछ ज़्यादा ही चढ़ गई है मुझे।
कोई गड़बड़ है।
कोई नहीं, मैं हूँ न।
कुछ तो...
यहाँ लेट जाओ।
चलो।
फ़ोन लॉग जूनो
हाँ, अंदर आ जाओ।
सेनेटर डॉसन आपसे बात करना चाहते हैं।
उनसे कह दो मैं... विदेश गई हूँ और वापस लौटते ही उन्हें फ़ोन करूँगी।
माफ़ कीजिएगा। मेरा मतलब था कि वह यहाँ आए हुए हैं। नीचे हैं।
जॉर्ज डॉसन।
जूनो लांड।
कितना अच्छा सरप्राइज़ है।
सुना था तुम सोल में ऑफ़िस खोल रही हो,
पर, वाह, यह तो कमाल का ऑफ़िस है।
प्राइवेट सेक्टर में होने का यही तो फ़ायदा है।
-तुम वापस कब आई? -कल रात को।
अगर दुनिया के इस हिस्से में पकड़ बनानी है, तो यह जगह सही है,
लैंग्ली की दखलंदाज़ी से दूर।
ऑफ़िस देखना चाहोगे? हम कॉन्फ़्रेंस रूम में बात कर सकते हैं।
नहीं। एक अरसे बाद तुमसे मिल रहा हूँ। तुम्हें बाहर कहीं ले जाऊँगा।
चलो।
तुमने पहले कभी यह खाया है?
बुडेज़िगे, फ़ौजी छावनियों में बनने वाला स्टू।
युद्ध के बाद के दौर मे बनाया जाने लगा जब कोरिया कंगाल हो गया था।
बचे हुए अमेरिकी खाने को उबालकर बनाते थे। बेक्ड बीन्स, हॉट डॉग।
वाह।
जॉनसन स्टू भी कहते हैं इसे, जो पहले यूएस प्रेज़िंडेट थे।
जब आप प्रेज़िंडेट बनेंगे, तो शायद आपके नाम पर भी कोई सूप हो।
शोरबा-ए-डॉसन।
अच्छा नाम है।
आप सेनेट इंटेलिजेंस कमेटी के चीफ़ तो बन ही गए, तो यह भी मुमकिन है।
राजनीति।
लैंग्ली के बाद अपना काम शुरू करने का तुम्हारा फ़ैसला शायद सही था।
मुझे ही दुनिया बदलने की पड़ी थी।
मैं अब भी दुनिया बदलना चाहती हूँ। बस उसके लिए और पैसे और ताकत चाहिए।
तुमसे मिलकर अच्छा लग रहा है, जूनो।
पर उम्मीद नहीं थी कि तुम यहाँ मिलोगी।
क्यों?
मैं मरहूम मिखाइल कार्पौव से मिलने सोल आया था।
उनका कैडिस से कुछ ताल्लुक था न?
कुछ साल पहले, हमने उनके साथ दो बार काम किया है।
इस बिज़नेस में सबने कार्पौव के साथ काम किया है।
सुना है वह सबके राज़ जानते थे।
हैरानी नहीं कि उनकी हत्या हो गई।
क्यों? तुमने कुछ सुना है क्या?
-जॉर्ज... -माफ़ करना।
मुझे लगा तुम कुछ और बताना चाहती हो।
तुम पूछोगी नहीं कि क्यों मिलना था?
मुझे लगा वह गोपनीय होगा।
बात हम दोनों के बीच रहे,
वह यूएस की खुफ़िया जानकारी रूसी एफ़एसबी को दे रहा था।
पता करना है कि उसके पीछे किसका हाथ था।
अगर मुझे कुछ पता चला, तो बता दूँगी।
मदद के लिए शुक्रिया।
-बिल्कुल पुराने दिनों की तरह। -बिल्कुल।
उससे याद आया, ऑलिवर कैसा है?
तुम्हारा बेटा खानदानी बिज़नेस में शामिल हो गया है। तुम्हें उस पर नाज़ होगा।
मेरी ओर से हैलो कह देना।
आपने मुझे बेहोशी की दवा दी?
तुम्हें चोट नहीं पहुँचाना चाहता था।
पर सच जानना ज़रूरी था।
हाँ, ठीक है। मैंने उसे फ़ोन किया था।
आपने मेरा झूठ पकड़ लिया।
आपको लगता है कि मुझे इस बात का अफ़सोस होगा?
अगर तुम मुझे कैडिस के हवाले करने वाली हो, तो मैं तुम्हें साथ नहीं ले जा सकता।
तुमने उसे क्या बताया?
-कुछ नहीं। -कुछ नहीं?
मैं बस उससे बात करना चाहती थी।
आपने मुझे ढूँढ़ निकाला।
आपने कैडिस से मेरा रिश्ता बिगाड़ दिया
और आप मुझे बाप-बेटी के इस बकवास सफ़र पर ले आए।
-आपको यह सब करने की ज़रूरत नहीं थी। -बेशक ज़रूरत थी।
हद है... क्यों?
क्योंकि तुमसे प्यार करता हूँ।
नहीं, आप मुझे छोड़कर चले गए थे।
आपकी वजह से बचपन में यह मानती रही कि आपको आतंकवादियों ने मार डाला।
तुम्हें महफ़ूज़ रखने का यही एक तरीका था।
रुकिए।
क्या आप खुद को अब तक यही समझाते रहे हैं?
सुनो।
यहाँ आओ।
छोड़िए मुझे।
मैं फ़िलिपीन्स में जोलो आइलैंड पर एक टीम का लीडर था।
ह्यूगो माल्डोनाडो और उसके आतंकी गुट को ढूँढ़ने का काम दिया गया था।
हमें पता था कि वे खतरनाक हैं,
पर यह नहीं पता था कि कितने खतरनाक हैं।
चलो!
उनका नेटवर्क दुनिया भर में फैला था,
और वे जानते थे कि हम आ रहे हैं।
ज़रा यह देखो।
वे लोग बहुत बेरहम माने जाते थे।
वे घर जला देते थे, पूरे के पूरे परिवार को मार डालते थे।
अपने टार्गेट तक पहुँचने के लिए कुछ भी कर सकते थे।
जंग, रिबैका
और उनके पास तुम्हारी फ़ोटो थी, बर्थ सर्टिफ़िकेट था...
तुम्हारे स्कूल का टाइमटेबल था।
हम उनका टार्गेट थे।
और तुम्हारे पास लौटने से पहले, उन्होंने हम पर हमला कर दिया।
मेरी पूरी टीम मारी गई।
मैं बच गया, पर मैं जानता था कि मेरे मरने तक वे नहीं रुकेंगे,
और मैं जानता था कि मुझ तक पहुँचने के लिए वे तुम्हें ढूँढ़कर मार डालेंगे!
इसलिए मुझे मरना पड़ा।
तो...
मुझे किसी दूसरे देश के दरिंदों से बचाने के लिए आप गायब हो गए।
मुझे लगा मैं सही कर रहा हूँ,
जो बहुत मुश्किल था।
मुझे लगा कोई भी पिता यही करता।
देखो, मुझे पता है कि तुमने जो झेला है, उसके सामने यह कुछ नहीं...
पर इससे मैं भी तबाह हो गया।
मुझे हर रोज़ तुम्हारी याद आती थी।
और हर रोज़ मैं खुद से पूछता था कि क्या मेरा फ़ैसला गलत था।
पर आज तुम्हें अपने सामने देखकर,
ज़िंदा...
मुझे जान गया हूँ कि मैंने सही किया।
मैंने आपकी मौत के बारे में जानने के लिए हर खबर पढ़ी।
माल्डोनाडो और ताकतवर हो गया।
क्या इसीलिए आप मुझे लेने वापस नहीं आए?
बोलो। कोई गड़बड़ तो नहीं?
शायद मेरा पीछा किया जा रहा है।
क्या?
पहले तो लगा मेरा वहम है,
पर वायरलेस रेडियो वाले दो बंदे थे।
शायद कैडिस के हैं।
इस वक्त कहाँ हो?
डोंग्डेगु स्टेशन।
वहाँ से निकल पाओगी?
नहीं... वे मुझे पकड़ लेंगे।
ठीक है, मेरी बात सुनो।
किसी महफ़ूज़ जगह पर जाओ। कोई ऐसी जगह जहाँ तुम खुद को बंद कर सको।
मैं ज़्यादा दूर नहीं हूँ। मैं 15 मिनट में आ जाऊँगा, ठीक है?
ठीक है। जल्दी पहुँचना।
वह कोई औरत थी न?
मेरी पत्नी है।
कैडिस ने उसे ढूँढ़ लिया?
हाँ।
लगता है आपको मेरी मदद की ज़रूरत है।
-ऐसा नहीं कि मैं मदद करना चाहती हूँ। -नहीं।
मैं तुम्हें दोबारा खतरे में डालने के लिए यहाँ नहीं लाया।
तो आप चाहते हैं मैं यहाँ बैठी रहूँ जब आप उसे बचाने जाएँगे?
मुझे पता है इंतज़ार करने को नहीं कह सकता।
पर मैं अलविदा नहीं कहूँगा।
प्लीज़...
यहीं रहना।
अगर आप दोबारा मर गए तो?
मुझे मारना इतना आसान नहीं है।
बेवकूफ़।
हाँ।
मैं हूँ। एक खबर है।
उसे पता है हम यहाँ हैं। तो हमला क्यों नहीं कर देते?
हमारा टार्गेट डेविड है, उसकी बीवी नहीं।
-आपको लगता है कि वह आएगा? -हाँ।
डेविड को हमेशा हीरो बनना होता है।
देखिए, मुझे पता है वह कार्पौव के बारे में जानता है, पर...
क्या अब हमें सच में उससे कोई खतरा है?
मतलब, लग रहा है कि वह बस कैडिस से भागने की कोशिश कर रहा है।
तो भागने दें उसे?
बस पूछ रहा हूँ।
तुम्हारा जो हिस्सा ऐसा सोचता है,
तुम्हारा जो हिस्सा उसे एक टार्गेट की बजाय एक इंसान की तरह देखता है...
उसका गला कसकर पकड़ो
और उसके मरने तक उसका गला घोंटते रहना।
समझे?
पूर्वी दरवाज़े पर। यहाँ कोई नहीं है।
लिम बोल रहा हूँ, चेक करने के लिए।
ए, इस जगह पर नज़र रखो।
रियु, क्या तुम सुन रहे हो? रियु?
यह क्या चल रहा है?
डेविड है। वह वहाँ पहुँच गया।
कोई समस्या है क्या?
लिम, जवाब दो!
जूनो, मुझे पता है तुम सुन रही हो।
एक अरसा हो गया है।
कुछ करो।
याद है जब बस हम दोनों ने एक कमरे में कैडिस की शुरुआत की थी?
दिखाओ क्या खबर मिली है।
मैंने तुमसे कहा था न कि यह बस एक सपना नहीं है?
कहा था हम बहुत बड़े खिलाड़ी बनेंगे, हमारे लोग सारी दुनिया में फैले होंगे।
मैंने कहा था कि यह हमारी विरासत बनेगा।
क्या हमारे पास बस यही कैमरे हैं?
मिला क्यों नहीं वह अब तक?
मैंने सही कहा था न?
सायवोंग को वह दिख गया।
तो खत्म कर दो उसे।
और अब तुम कोरिया में मुझे ढूँढ़ रही हो।
वह मुझे दो।
मैं तुमसे एक और वादा करता हूँ।
अगर तुमने मेरे परिवार को छुआ, तो मैं तुम्हारा सब खत्म कर दूँगा।
तुम्हारे पास कुछ नहीं बचेगा।
हैलो, डेविड।
तुम्हारी आवाज़ सुनकर अच्छा लगा।
जब तुम मरने का नाटक कर रहे थे, मैंने एक पूरा साम्राज्य खड़ा किया।
तुम मुझे छू भी नहीं सकते।
देखते हैं।
चलते रहिए।
-तुमसे बार में ही रुकने को कहा था। -आपकी बीवी से मिलना चाहती थी।
वह रहा!
वह रिबैका है।
वह उसकी मदद कर रही है।
वह वहाँ होंगी क्या?
हाँ। ट्रेन चार मिनट में निकलेगी।
आप उन दोनों का संभालिए, मैं जाकर आपकी बीवी से मिलती हूँ, ठीक है?
नहीं। अब आ गई हो, तो मेरे साथ ही रहो। उन्हें भटकाते हैं।
जल्दी ट्रेन में घुसो। मैं तुमसे वहीं मिलूँगा।
जाओ! जल्दी!
धत् तेरे की! चलिए।
ठीक है, ठीक है।
ठीक है।
ठीक है, बैठ जाइए।
-ठीक है। -सुनो।
हे भगवान।
-तुम्हें कुछ बताना है। -बाद में बताइएगा।
-नहीं, बाद में नहीं। -ज़रा चुप रहेंगे आप?
सब ठीक है।
ये क्या हो गया?
पापा।
आपको चोट लगी है, पापा।
आपकी एक बेटी है?
संवाद अनुवादक शीला सिजिन मैथ्यूज़
रचनात्मक पर्यवेक्षक अशोक बक्षी ज़